# Projektalapító okirat

## Hubasky Magánkórház Menedzselő Szoftver - Specifikáció

A projekt célja egy olyan asztali alkalmazás készítése, amelyet kórházi környezetben az adminisztráció dinamikus kezelésére lenne kifejlesztve. Mivel betegellátással kapcsolatos bizalmas adatok és nagyfokú felelősséggel járó eljárások adminisztrálásáról szól, ezért elsődleges szempont a biztonság, hitelesítés. Felhasználói bejelentkezés és különböző jogosultsági körökkel (szerepkörök) alapvető feltétele a program használatának. Esetenként szükséges lehet egy-egy művelet esetén ismételt azonosítás.

Fontos, hogy a szoftver bármely kliens gépről futtatható legyen, az adatok pedig egy adatbázis szerverről legyenek elérhetőek. A szoftver grafikus felhasználói felülettel rendelkezik.

### A program főbb moduljai:

#### Kórházi hierarchia adminisztrációs felülete

Ezen a felületen lehet a kórház struktúráját felépíteni, osztályokat, részlegeket létrehozni, törölni, alkalmazottak adatait elérni, létrehozni, törölni. Alkalmazottak osztályokhoz, csoportokhoz rendelését, vezetők kijelölését. Kiegészül még a kórházépület struktúrájával, az egyes kórtermek, laborok adataival is.

#### Betegnyilvántartó felület

Általános betegadat felvitelre szolgáló felület, új beteg felvétele, adatváltoztatás lehetősége valamint az általános kórkép, kórtörténetről egy összegző statisztikának megjelenítése. Ide kerülnének feltöltésre az egyes vizsgálatok, műtétek, betegellátással kapcsolatos dokumentumok is. Minden szerepkör használja, első alkalommal a betegirányító betegfelvétel eljárást ír ki, amivel hozzárendeli a beteget egy szakosztályhoz.

#### Eljárás előjegyzés

Ebben a modulban tudják a felhasználók a különböző kórtermek, laborok aktuális állapotait szerkeszteni, orvosokat, laboránsokat, nővéreket részlegekre beosztani, betegeket szobákhoz kapcsolni, illetve műtétek, laborvizsgálatok kiírását elvégezni. Minden eljárásnak van díja, melyek az eljárás után hozzáíródnak a beteg egyenlegéhez. A zárójelentés kézhezvételekor a beteg megkapja a kezelési költségek összesítő számláját, melyet köteles kiegyenlíteni.

#### Eszköznyilvántartó felület

Ezen a felületen lehet a kórház eszköz parkját listázni (pl. általános eszközök, mint gézlap, gyógyszerek, orvosi eszközök, ruházat stb.). Bizonyos kezelések eszközigényének kezelésére ad lehetőséget.

Extra funkcióként lehetne egy weblapot készíteni, amin keresztül az adatbázis elérhető, a betegek megadott felhasználónévvel és jelszóval lekérhetik a kezelési adataikat, a kezelésük során keletkezett dokumentumokat.